“เงินบาท” เปิดอ่อนค่า 38.16 บ. – จับตาดัชนี CPI “สหรัฐ” พรุ่งนี้
“เงินบาท” เปิด 38.16 บ./ดอลลาร์ ทรงตัวจากปิดตลาดวานนี้ สอดคล้องกับสกุลเงินในภูมิภาคส่วนใหญ่ที่อ่อนค่า ตลาดรอปัจจัยใหม่ หลักๆ คือดัชนีราคาผู้บริโภค (CPI) ของสหรัฐฯ ในวันพรุ่งนี้
“เงินบาท” เปิด 38.16 บ./ดอลลาร์ ทรงตัวจากปิดตลาดวานนี้ สอดคล้องกับสกุลเงินในภูมิภาคส่วนใหญ่ที่อ่อนค่า ตลาดรอปัจจัยใหม่ หลักๆ คือดัชนีราคาผู้บริโภค (CPI) ของสหรัฐฯ ในวันพรุ่งนี้
12 ต.ค. 2565

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 38.16 บาท/ดอลลาร์ ทรงตัวจากปิดตลาดเย็นวานนี้ สอดคล้องกับสกุลเงินในภูมิภาคส่วนใหญ่ที่อ่อนค่า ตลาดรอปัจจัยใหม่ หลักๆ คือดัชนีราคาผู้บริโภค (CPI) ของสหรัฐฯ ในวันพรุ่งนี้
ขณะที่เมื่อคืนนี้ผู้ว่าการธนาคารอังกฤษ (BOE) ออกมาระบุว่า การเข้าซื้อพันธบัตรจะมีถึงแค่วันที่ 14 ต.ค.65 ทำให้สกุลเงินปอนด์โดนเทขาย ส่งผลให้ดอลลาร์แข็งค่าเมื่อเทียบกับสกุลเงินส่วนใหญ่
โดยนักบริหารเงิน ประเมินกรอบการเคลื่อนไหวของเงินบาทในวันนี้ไว้ที่ 38.00 – 38.25 บาท/ดอลลาร์ ปัจจัยที่ต้องติดตามในประเทศวันนี้ คือ รายงานการประชุมคณะกรรมการนโยบายการเงิน (กนง.) รอบที่ผ่านมา ส่วนคืนนี้ต้องติดตามดัชนีราคาผู้ผลิต (PPI) ของสหรัฐฯ นอกจากนี้ ยังต้องจับตาสถานการณ์ระหว่างรัสเซีย-ยูเครนด้วย